**Poziv za podnošenje prijava za 2023. godinu   
INSP Međunarodni Program Kratkih Kurseva**

**Modul 4: Urbano upravljanje i održivi razvoj**

Objavljuje se poziv za podnošenje prijava za državne službenike na centralnom i lokalnom nivou za kratki program obuke INSP-a (Institut National du Service Public). INSP je francuski javni referentni operater za zapošljavanje, početnu obuku i kontinuirano obrazovanje državnih službenika na višim i izvršnim pozicijama.

NAPA, INSP i Ambasada Francuske u Srbiji objavljuju poziv za podnošenje prijava ya učešće na kratki program obuke na temu *Urbano upravljanje i održivi razvoj*, koji je namenjen svim državnim službenicima u Srbiji. Ovaj program realizuje ENA/INSP u Francuskoj.

Ova obuka će se održati na engelskom jeziku u Parizu u vremenskom periodu od 20. novembra do 24. novembra 2023. godine.

**Opis obuke**

Urbano upravljanje je od suštinskog značaja u svetu gde više od polovine stanovništva živi u gradovima. Rizici i mogućnosti globalizacije, izazovi klimatskih promena, povećanje konkurencije i saradnje za međunarodne investicije i međunarodne događaje ukazuju na potrebu poboljšanja urbanog upravljanja.

U tom kontektstu, urbani razvoj i sve veće društvene nejednakosti pokazuju strateški i međunarodni značaj urbanih politika za gradove i metropolitanske regione. S obzirom na to da jedna trećina urbanog stanovništva živi u neadekvatnim smeštajima, ostaje još mnogo toga da se uradi u ovoj oblasti.

Danas su globalni izazovi izjednačeni s urbanim izazovima: gradovi moraju pružati kvalitetne usluge. Gradovi moraju biti inovativni kako bi se suočili s izazovima kao što je širenje urbane sredine, pitanje transporta, energetike i ekonomsko rasta. Istovremeno, ali tako da ispunjavaju očekivanja građana i štite ljudsko dostojanstvo i životnu sredinu.

**Glavni ciljevi obuke**

1 • Razmena dobrih praksi u urbanističkom planiranju i upravljanju,

2 • Identifikovanje potreba građana u pronalaženju efikasnih rešenja,

3 • Poboljšanje stručnosti lidera na lokalnom nivou.

**Ciljna grupa**

* diplomate,
* izabrani lokalni zvaničnici,
* iskusni državni službenici iz centralnih ili lokalnih vlasti sa odgovornostima u oblasti međunarodnih odnosa, ekonomskog razvoja ili urbanog upravljanja.

**Praktične informacije**

* **Datumi |** od 20. novembra do 24. novembra 2023. godine
* **RAdni jezik |** engleski jezik
* **Format |** Fizičko prisustvo kandidata
* **Mesto održavanja |** INSP, 2 avenue de l’Observatoire, 75006 Pariz
* **Troškovi obuke |** 1.470 evra za kandidate bez stipendije francuske vlade (plaća se unapred bankovnim transferom).

**Troškovi obuke**

Ambasada Francuske u Srbiji snosi troškove obuke, troškove prevoza i smeštaja.

**Podnošenje prijava**

Poslati CV i propratno pismo na francuskom do 15. juna na radmila.tomovic@napa.gov.rs